Pentanol

Pentanol alebo amylalkohol je ktorákoľvek z ôsmich zlúčenín so vzorcom C5H12O. Formálne sú tvorené hydroxylovou skupinou viazanou na pentylovú skupinu. Tieto látky sa používajú ako rozpúšťadlá a v rámci organickej syntézy, typicky pri esterifikácii, ktorou vzniká napríklad amylacetát a iné látky. Je možné vyrobiť ich hydratáciou amylénov (penténov) či hydrolýzou amylchloridov. Názov „amylalkohol“ bez bližšieho upresnenia často znamená lineárnu formu, 1-pentanol. 

 Zlúčeniny 
Celkovo existuje osem izomérov, ktoré možno pomenovať ako pentanol.

+Izoméry pentanoluNázovŠtruktúraTypSystematický názovTeplota varu (°C)n-amylalkohol, 
1-pentanol150x150bodprimárnypentán-1-ol138,0aktívny amylalkohol120x120bodprimárny2-metylbután-1-ol128,0primárny izoamylalkohol,
kvasný amylalkohol120x120bodprimárny3-metylbután-1-ol132,0100x100bodprimárny2,2-dimetylpropán-1-ol113,4sekundárny n-amylalkohol,
2-pentanol100x100bodsekundárnypentán-2-ol119,3sekundárny izoamylalkohol83x83bodsekundárny3-metylbután-2-ol112,5dietylmetanol,
3-pentanol100x100bodsekundárnypentán-3-ol115,4terciárny amylalkohol100x100bodterciárny2-metylbután-2-ol101,8

Tri z týchto zlúčenín (2-metylbután-1-ol, 2-pentanol a 3-metylbután-2-ol) majú asymetrický uhlíkový atóm, takže sú opticky aktívne.

Najdôležitejšou z týchto látok je primárny izoamylalkohol (3-metylbután-1-ol), ktorý vzniká fermentáciou pri výrobe alkoholických nápojov a je súčasťou pribudliny. Ostatné sa vyrábajú synteticky.

 Referencie 

 Zdroj 

Kategória:Hydroxyderiváty